27 
voisins , donnerent partie de leurs montaignes appellees Noirmont ou Noir 
ioux, aux princes de la maison de Chalon pour estre protegez et enfin 
ont remy leur souuraineté aux comtes de Bourgougne qui ont my cette 
terre (appellée Sainct Ouyan de Joux) au mesme rang que leurs bail- 
liages qui ne recognoissent en Justice autre que le Roy et son parlement 
de Dole. 
La ville seule en ce ressort porte le nom de Sainct Claude ou est cette 
illustre abbaye, peuplée non de si grand nombre d’anachoretes comme 
du passé, mais de religieux tous gentils hommes de seise lignes qui sont 
reçus indifferament, s’ils sont originels de France ou de Bourgougne, et 
est cette abbaye fort riche et renommée en France, a cause des miracles 
continuels qui s’y sont tousiours faits au corps de sainct Claude et de la 
deuotion des rois de France qui y ont fait autreffois plusieurs dons, mesme 
de leurs statues en argenterie. 
Du vieil temps, lors nommement que les Allemans descenduz des rois du 
Jurat auoient guerre ( comme iay dy au premier liure ) auec les comtes 
de Bourgougne, cette abbaye de Sainct Claude auoit traicté une forme de 
neutralité auec ces princes allemans, moyenant une legere prestation an- 
nuelle , et en cette occasion de l’approche des trouppes de Veymar prince 
allemand, les religieux s’aduiserent de se seruir de ce viel titre, et apres 
l’auoir communiqué a quelques personnes de justice, enuoyerent l’un de 
leurs religieux a Veymar pour le luy faire veoir et le requerir de les con- 
seruer en cette neutralité : Veymar qui pretendoit se faire roy du Jurat, 
fut bien aise de se veoir recognoistre et commença a traicter en cette fu- 
ture qualité, et comme il tenoit ces religieux de Sainct Claude humble- 
ment supplians il leur donna telle loy qu'il luy pleut. 
Le marquis l'ayant sceu fit saisir prisonnier un ieune gentilhomme qui 
auoit suiuy vers Veymar a Pontarlier le religieux susdit son oncle, et le 
parlement fit appeller ce religieux a requeste du procureur général , si que 
l’abbaye (estant desaduouée par le marquis et par le parlement) se trouua 
en grand peril et demanda d’estre protegée. Le sieur de Lesay estoit le 
capitaine de cette terre ou il fit leuée de soldats par ordre du marquis et 
luy furent enuoyés capitaines et soldats et un seigneur principal pour faire 
mettre la terre en estat de se deffendre. Les passaiges furent occuppez et 
quelques retranchemens furent faits, mais Veymar qui vit ce changement 
y envoia grosses trouppes qui n’attaquerent pas les retranchemens, mais 
faisans un circuit par la frontiere qui est de France, attaquerent les gardes 
16 Avrik 
1639. 
